turjo4nis/wikipedia-bn-dump-20250701 huggingface dataset:
দীর্ঘেশ্বরী দেবালয়

দীর্ঘেশ্বরী দেবালয় বা দীর্ঘেশ্বরী মন্দির আসামের উত্তর গুয়াহাটি-এর ব্রহ্মপুত্র নদ-এর পারে অবস্থিত একটি ঐতিহাসিক শক্তি উপাসনাস্থল। আহোম স্বর্গদেউ শিবসিংহ নির্মাণ করা এই দেবালয়ক শক্তিপীঠ হিসাবে গণ্য করা হয়। এখানে অনেক পাথরের ভাস্কর্য উদ্ধার হয়েছে। দীর্ঘেশ্বরী মন্দির বার্ষিক দুর্গা পূজা-এর জন্য বিখ্যাত।

প্রবাদ
দক্ষের কন্যা সতীর বাবার অমতে মহাদেবের সাথে বিবাহ হয়েছিল। একবার দক্ষ একটি যজ্ঞের আয়োজন করেন। কিন্তু তাতে জামাইকে নিমন্ত্রণ করেননি। তথাপি সতী বিনা নিমন্ত্রণে বাবার যজ্ঞস্থলে উপস্থিত হন। কন্যাকে দেখে দক্ষের রাগ বেড়ে ওঠে এবং মহাদেবকে ভর্ৎসনা করতে থাকেন। স্বামীর বদনাম সইতে না পেরে সতী যজ্ঞস্থলে প্রাণত্যাগ করেন। প্রিয়ার বিয়োগে শিব শোকে মুহ্যমান হন এবং সতীর মৃতদেহ কাঁধে তুলে নিয়ে উন্মত্তপ্রায় বিশ্বভ্রমণ করতে থাকেন। তখন ভগবান বিষ্ণু সুদর্শন চক্রে সতীর দেহ টুকরো টুকরো করে কেটে ফেলেন। যেখানেই এমন অংশ পড়ল, তাতেই একটি তীর্থস্থান গড়ে উঠল। নীলাচল পাহাড়ে সতীর যোনিভাগ পড়ল এবং সেখানে কামাখ্যা মন্দির প্রতিষ্ঠা হল। সেই একইসময়ে সীতাচল পাহাড়ে সতীদেবীর শরীরের অংশ পড়েছিল বলে প্রবাদ আছে। এবং তখন থেকে এই স্থল পবিত্র বলে গণ্য করে আসা হচ্ছে।

অন্য এক প্রবাদ মতে, ঋষি মার্কণ্ডেয় এই স্থানে দেবী দুর্গাকে প্রসন্ন করতে কঠোর তপস্যা করেছিলেন। অবশেষে দুর্গাদেবীর আবির্ভাব হয় এবং তিনি ঋষি মার্কণ্ডেয়কে বর দেন। তখন থেকে দীর্ঘেশ্বরী মন্দির দেবী দুর্গার পবিত্র মন্দির হিসাবে পরিগণিত হয়।

ইতিহাস
প্রাচীন বা মধ্যযুগে দীর্ঘেশ্বরীতে কোনো দুর্গা মন্দির ছিল কিনা তা জানা যায় না। বর্তমানের মন্দিরটি আহোম স্বর্গদেউ শিবসিংহ নির্মাণ করেছিলেন। স্বর্গদেউর আদেশে নিম্ন আসাম এবং গুয়াহাটির তরুণ দুবরা বরফুকনের তত্ত্বাবধানে দীর্ঘেশ্বরী দেবালয়ের নির্মাণ কর্ম চলেছিল। দেবালয়টি সীতাচল পাহাড়ের শিখর ইট দিয়ে নির্মাণ করা হয়েছিল। দেবালয়ের গর্ভগৃহ মাটির নিচের এক ছোট গুহাতে অবস্থিত এবং এখানে একটি দুর্গার প্রতিমূর্তি আছে। মন্দিরের দৈনন্দিন কার্য-কলাপের জন্য কমিটি গঠন করা হয়েছিল এবং মন্দির ও পুরোহিতের নামে মাটি দান করা হয়েছিল।

মন্দিরের প্রবেশদ্বারে আহোম স্বর্গদেউ শিবসিংহের নামে এক শিলালিপি পাওয়া গিয়েছে। এই শিলালিপিতে স্বর্গদেউর সাথে তরুণ দুবরা বরফুকনের নাম উল্লেখ আছে সাথে স্বর্গদেউর আদেশে এই মন্দির নির্মাণ করা এবং দীর্ঘেশ্বরী দেবালয়ের নামে ভূমিদানের কথারও উল্লেখ আছে। ১৭৫৬ খ্রিস্টাব্দে আহোম স্বর্গদেউ রাজেশ্বর সিংহ তাঁর রাজকীয় ভ্রমণে দীর্ঘেশ্বরী দেবালয় দর্শন করেছিলেন। এর সাথে তিনি মন্দিরটিতে আরো জমি এবং উপযুক্ত রক্ষণা-বেক্ষণের জন্য মানুষ নিযুক্ত করেছিলেন। স্বর্গদেউ মন্দিরে একটি রূপোর ঝাঁপি দান করেন এবং এই ঝাঁপিটি এখনও দেবী দুর্গার মূল বিগ্রহে ব্যবহার করা হয়।

বর্তমান স্থিতি
প্রতি বছর দীর্ঘেশ্বরী দেবালয়ে অনুষ্ঠিত হওয়া বার্ষিক দুর্গা পূজায় অগণিত ভক্তের সমাগম হয়। দুর্গা পূজায় এখানে মোষ বলি দেওয়া হয়। বর্তমানে এর পরিসর বৃদ্ধি করা হয়েছে। মন্দিরের পরিসরে একটি পুষ্করিণী আছে। মন্দিরের প্রবেশ দ্বারে গণেশ-এর বৃহৎ ভাস্কর্য আছে। এখানে দুটি পায়ের ছাপের চিহ্ন পাওয়া গিয়েছে এবং স্থানীয় লোকেরা এই পায়ের ছাপ দেবী দুর্গার বলে গণ্য করেন। এখানে পাথরের এক আকৃতি পাওয়া গিয়েছে। স্থানীয় লোকেরা একে অপ্সরাদের নৌকা বলে বিশ্বাস করেন। দীর্ঘেশ্বরী দেবালয় ভারতীয় পুরাতত্ত্ব সর্বেক্ষণ দ্বারা গুরুত্বপূর্ণ ঐতিহাসিক স্থল হিসাবে স্বীকৃতিপ্রাপ্ত।

চিত্র ভাণ্ডার

তথ্যসূত্র

আসামের দর্শনীয় স্থান
গুয়াহাটি
হিন্দু মন্দির
স্পোর্টস ক্লাব স্লাভিয়া প্রাহা

স্পোর্তভনি ক্লুব স্লাভিয়া প্রাহা – ফুটবল (সাধারণত স্লাভিয়া প্রাহা / স্লাভিয়া প্রাগ  নামে সুপরিচিত; এছাড়াও স্লাভিয়া প্রাহা ক্রীড়া ক্লাব – ফুটবল বা স্পোর্ট ক্লাব স্লাভিয়া প্রাহা – ফুটবল নামে পরিচিত) হচ্ছে চেক প্রজাতন্ত্রের প্রাগের একটি পেশাদার ফুটবল ক্লাব। এই ক্লাবটি ১৮৯২ সালে প্রতিষ্ঠিত হয়ে এবং ১৯৯৩ সালে স্বাধীনতার পরে চেক প্রজাতন্ত্রের দ্বিতীয় সবচেয়ে সফল ক্লাবে পরিণত হয়েছে।

এই ক্লাবটি চেক প্রজাতন্ত্রের শীর্ষ স্তরের লীগ, চেক প্রথম লীগে খেলে থাকে। এই ক্লাবটি চেক ফুটবলের অন্যতম গুরুত্বপূর্ণ প্রতিদ্বন্দ্বিতা স্পার্তা প্রাহার সাথে প্রাহা ডার্বি খেলে থাকে। ১৯৩৮ সালে মিত্রোপা কাপসহ স্লাভিয়া ১৯টি শিরোপা, বেশ কয়েকটি চেক কাপ জয়লাভ করেছে। ১৯৯৩ সালে চেক লীগের প্রতিষ্ঠার পর থেকে ক্লাবটি পাঁচটি লীগ শিরোপা জয়লাভ করেছে। এই ক্লাবটি ১৯৯৫–৯৫ উয়েফা কাপের সেমিফাইনালেও পৌঁছেছে এবং ২০০৭–০৮ মৌসুমে ক্লাবের ইতিহাসে প্রথমবারের মতো উয়েফা চ্যাম্পিয়নস লীগে অংশগ্রহণ করেছে। ২০১৯ সালে, স্লাভিয়া ২০১৮–১৯ উয়েফা ইউরোপা লীগের কোয়ার্টার ফাইনালে পৌঁছেছে এবং ক্লাবের ইতিহাসে দ্বিতীয়বারের জন্য ২০১৯–২০ উয়েফা চ্যাম্পিয়নস লীগের গ্রুপ পর্বে খেলার যোগ্যতা অর্জন করেছিল।

পুরুষদের মূল দল ছাড়াও স্লাভিয়া প্রাহার সংরক্ষিত, যুব এবং নারী দল রয়েছে।

অর্জন

ঘরোয়া
লীগ
বোহেমীয় ফুটবল ইউনিয়ন চ্যাম্পিয়নশিপ
চ্যাম্পিয়ন (১): ১৯১৩
চেকোস্লোভাক প্রথম লীগ
চ্যাম্পিয়ন (১৩): ১৯২৫, ১৯২৮–২৯, ১৯২৯–৩০, ১৯৩০–৩১, ১৯৩২–৩৩, ১৯৩৩–৩৪, ১৯৩৪–৩৫, ১৯৩৬–৩৭, ১৯৩৯–৪০, ১৯৪০–৪১, ১৯৪১–৪২, ১৯৪২–৪৩, ১৯৪৬–৪৭
চেক প্রথম লীগ
চ্যাম্পিয়ন (৫): ১৯৯৫–৯৬, ২০০৭–০৮, ২০০৮–০৯, ২০১৬–১৭, ২০১৮–১৯

কাপ
চেক কাপ 
চ্যাম্পিয়ন (৯): ১৯৪১, ১৯৪২, ১৯৪৫, ১৯৭৪, ১৯৯৬–৯৭, ১৯৯৮–৯৯, ২০০১–০২, ২০১৭–১৮, ২০১৮–১৯

অন্যান্য
 চেক চ্যাম্পিয়নশিপ 
চ্যাম্পিয়ন (৬): ১৮৯৭ বসন্ত, ১৮৯৭ শরৎ, ১৮৯৮, ১৮৯৯, ১৯০০, ১৯০১

আন্তর্জাতিক
 মিত্রোপা কাপ 
চ্যাম্পিয়ন (১): ১৯৩৮
 কুপ দে নেশনস 
রানার-আপ (১): ১৯৩০

নোট

তথ্যসূত্র

বহিঃসংযোগ

 ইডেন স্টেডিয়ামের ওয়েবসাইট
 উয়েফা.কমে স্লাভিয়া প্রাহা

 
Prague, Slavia
প্রাহায় ফুটবল ক্লাব
১৮৯২-এ প্রতিষ্ঠিত ফুটবল ক্লাব
সওয়াব (পাকিস্তানি ধারাবাহিক)

সওয়াব ( / ; অর্থ: প্রতিদান) হলো একটি পাকিস্তানি রমজান বিশেষ ধারাবাহিক নাটক, যা মূলত হাম সিতারায় ২০১৫ সালের ১৮ জুন থেকে ১৭ জুলাই এবং তারপরে ২০১৬ সালের ৭ জুন থেকে ৬ জুলাই পর্যন্ত প্রধান চ্যানেল হাম টিভিতে সম্প্রচারিত হয়েছিল। নূর-উল-হুদা শাহ নির্বাহী প্রযোজক এবং নির্মাতা হিসাবে কাজ করেছেন, এটি পরিচালনা করেছেন ফুরকান টি. সিদ্দিকী, চিত্রনাট্য রচনা করেছেন গজালা নকভি এবং মুমিনা দুরাইদ তার প্রতিষ্ঠান এমডি প্রোডাকশন্সের অধীনে প্রযোজনা করেছেন। এতে সানা নওয়াজ, আবিদ আলী, সামিনা আহমেদ, সোহেল সমীর, ইয়াসরা রিজভী এবং খালিদ মালিক মুখ্য চরিত্রে অভিনয় করেছেন।

পটভূমি 
নিমরা বড় যৌথ পরিবারে বাস করা এক অল্পবয়সী গৃহবধূ। শ্বশুরের একমাত্র পুত্রবধূ হওয়ার কারণে রমজানে তিনি তার রান্নার দক্ষতায় সবাইকে সুখী করার জন্য কঠোর লড়াই করে গেলেও কূটবুদ্ধির শাশুড়ির সাথে নিজেকে মানিয়ে নেওয়া, ধূর্ত বড় ননদ এবং বেখেয়ালি স্বামীর সাথে কাজ করা তার পক্ষে কঠিন এবং মানসিক আঘাত হয়ে ওঠে। বেচারি নিমরা তার পরিবারের জন্য অনেক কষ্ট ভোগ করে।

কুশীলব 

 নিমরা চরিত্রে সানা নওয়াজ 
 রাজীউদ্দিন চরিত্রে আবিদ আলী (নিমরা'র চাচা ও শ্বশুর) 
 ফেহমিদা চরিত্রে সামিনা আহমেদ (নিমরা'র শ্বাশুড়ি) 
 কামাল চরিত্রে সোহেল সমীর (নিমরা'র স্বামী)
 সাদিয়া চরিত্রে ইয়াসরা রিজভী (কামাল ও নেহালের বোন) 
 কামরান চরিত্রে খালিদ মালিক (নিমরা'র ভাই ও কামাল, নেহাল, রেহান, মারিয়ার প্রথম মাতৃপক্ষের চাচাত ভাই)
 রাইমা খান 
 মারিয়া চরিত্রে ইকরা মুঘল (সাদিয়ার বোন)
 নেহাল চরিত্রে জারিয়ান হাসান (কামালের ভাই)
 রেহান চরিত্রে সালমান ফয়সাল (কামালের ভাই)
 সাজওয়া বিনতে শহীদ

প্রশংসা 
এই ধারাবাহিকটি বাস্তবতা এবং সংস্কৃতির সামঞ্জস্যের জন্য অসংখ্য প্রশংসা কুড়ানোর পাশাপাশি রমজান মাসে সর্বাধিক সফল ধারাবাহিক নাটকের তালিকায় নাম করে নিয়েছিল।

আরও দেখুন 

 মাকান
 বুরকা এভেঞ্জার

তথ্যসূত্র

বহিঃসংযোগ 

 
 

উর্দু ভাষার টেলিভিশন অনুষ্ঠান
২০১৫-এর পাকিস্তানি ধারাবাহিক
২০১৬-এর পাকিস্তানি ধারাবাহিক
রমজানের বিশেষ টেলিভিশন অনুষ্ঠান
পাকিস্তানি টেলিভিশন ধারাবাহিক
পাকিস্তানি ধারাবাহিক
রয় স্কট

রয় হ্যামিল্টন স্কট (; জন্ম: ৬ মে, ১৯১৭ - মৃত্যু: ৫ আগস্ট, ২০০৫) ওতাগোর ক্লাইড এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন রয় স্কট।

প্রথম-শ্রেণীর ক্রিকেট 
১৯৪০-৪১ মৌসুম থেকে ১৯৫৪-৫৫ মৌসুম পর্যন্ত রয় স্কটের প্রথম-শ্রেণীর খেলোয়াড়ী জীবন চলমান ছিল।

ডানহাতি মাঝারিসারির ব্যাটসম্যান ও মিডিয়াম পেস বোলার রয় স্কট ১৯৪০-৪১ মৌসুম থেকে ১৯৫৪-৫৫ মৌসুম পর্যন্ত ক্যান্টারবারির পক্ষে প্রথম-শ্রেণীর ক্রিকেটে অংশ নিয়েছেন। ১৯৪৬-৪৭ মৌসুমের প্লাঙ্কেট শীল্ডে চমৎকার খেলা উপস্থাপন করেন। তন্মধ্যে, ব্যাট হাতে নিয়ে ওতাগোর বিপক্ষে ৮৬, অকল্যান্ডের বিপক্ষে ৮৫ ও বল হাতে নিয়ে ওয়েলিংটনের বিপক্ষে ৬/৯৯ লাভ করেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রয় স্কট। ২১ মার্চ, ১৯৪৭ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৪৬-৪৭ মৌসুমের শেষদিকে ওয়ালি হ্যামন্ডের নেতৃত্বাধীন ইংল্যান্ড দল নিউজিল্যান্ড গমন করে। সিরিজের একমাত্র টেস্টে তাকে নিউজিল্যান্ড দলের সদস্যরূপে অন্তর্ভুক্ত করা হয়। খেলাটি বৃষ্টিবিঘ্নিত ছিল। ক্রাইস্টচার্চে অনুষ্ঠিত ঐ টেস্টে আট নম্বরে ব্যাটিংয়ে নেমে ১৮ রান তুলেন। এরপর, জ্যাক কাউয়ি’র সাথে বোলিং উদ্বোধনে অগ্রসর হন। বিল এডরিচের একমাত্র উইকেট পান রয় স্কট।

অবসর 
১৯৪৯ সালে ইংল্যান্ড গমনার্থে অনুশীলনীমূলক খেলায় অংশগ্রহণের জন্যে তাকে আমন্ত্রণ জানানো হয়। নিউজিল্যান্ড একাদশের পক্ষে দ্বিতীয় ইনিংসে সর্বোচ্চ রান সংগ্রাহক ও চার উইকেট লাভ করা সত্ত্বেও এ সফরে তাকে দলে রাখা হয়নি। ঐ খেলার পর তিনি অবসর গ্রহণ করেন। তবে, ১৯৫৩-৫৪ মৌসুমে একটি প্রথম-শ্রেণীর খেলায় অংশগ্রহণের পর ১৯৫৪-৫৫ মৌসুমে সর্বশেষ খেলায় অংশ নেন রয় স্কট।

৫ আগস্ট, ২০০৫ তারিখে ৮৮ বছর বয়সে ক্যান্টারবারির ক্রাইস্টচার্চ এলাকায় রয় স্কটের দেহাবসান ঘটে।

তথ্যসূত্র

আরও দেখুন 
 টম বার্ট
 লিন্ডসে উইয়ার
 এক টেস্টের বিস্ময়কারী
 নিউজিল্যান্ডীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯১৭-এ জন্ম
২০০৫-এ মৃত্যু
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
সাউথ আইল্যান্ডের ক্রিকেটার
রাগিব ইস্পাহানি

আল্লামা রাগিব ইস্পাহানি (আরবী:  ابوالقاسم حسین ابن محمّد الراغب الاصفهانی) একজন বিখ্যাত ফিকাহবিদ, ভাষ্যকার, সাহিত্যিক ও ভাষাবিদ ছিলেন। তিনি প্রধানত আরবি ও ফারসি ভাষায় গ্রন্থ রচনা করেছেন।

নাম 
তার পুরো নাম- আবুল কাসিম হুসাইন ইবনে মুহাম্মদ ইবনে মুফাজ্জাল ইবনে মুহাম্মদ। ইস্পাহান তার জন্মভূমি হওয়ায় তিনি রাগিব ইস্পাহানী নামে পরিচিত।

জন্ম 
তিনি ইরানের ইস্পাহান শহরে এগারো শতকে জন্মগ্রহণ করেন।

জীবনযাপন 
তার জীবনের বিস্তারিত জানা যায় না। তিনি আব্বাসীয় শাসনামলে জীবনের বেশিরভাগ মূল্যবান সময় বাগদাদ ও ইস্পাহানে কাটিয়েছেন। আল্লামা জামখশারী তাফসির কাশফের লেখক তার গ্রন্থ থেকে অনেক উপকৃত হয়েছেন। ইমাম রাগিব ছিলেন জ্ঞান সাধনায় মগ্ন এক মনীষী। যিনি বিস্তৃত জ্ঞান-বিজ্ঞানের নানা শাখায় রেখেছেন তার স্বাক্ষর। সাহিত্যে ও দর্শনের পাশাপাশি সমস্ত জ্ঞানে ছিলেন দক্ষ। তিনি উচুমানের আধ্ম্যাতিক সুফিও ছিলেন। তিনি কুরআনের একটি দুর্দান্ত তাফসীরও লিখেছেন।

মনীষীদের চোখে 
আল্লামা যাহাবী তাকে “তবাকাতুল মুফাসসিরিন”এর মধ্যে উল্লেখ করেছেন।

ইমাম সুয়ূতী তাকে অভিধান ও ব্যাকরণবিদ ইমামদের মধ্যে গণ্য করেছেন।

রচনাবলী 
ইমাম রাগিব ইস্পাহানির রচনাগুলো নিম্নরূপ:

 محاضرات الادباء 
 حل متشابہات القرآن 
 المفردات فی غریب القرآن 
 الذریعہ الی مکارم الشریعہ 
 درۃ التاویل فی غرۃ التنزیل 
 تحقیق البیان فی تاویل القرآن 
 افانین البلاغۃ। 
 کتاب الایمان والکفر 
 تفصیل النشاتین 
  کتاب احتجاج القراء۔ 
 کتاب المعانی الاکبر

মৃত্যু 
ইমাম রাগিব ইস্পাহানি বাগদাদে ৫০২ হিজরী/১১০৮ খ্রিষ্টাব্দে মৃত্যুবরণ করেন।

তথ্যসূত্র 

মুফাসসির
১১০০-এর দশকে মৃত্যু
১১০৮-এ মৃত্যু
শাফিঈ ব্যক্তি
আশআরি ব্যক্তি
সুন্নি মুসলিম পণ্ডিত
পেট্রিকোর

পেট্রিকোর (ইংরেজি: Petrichor) () হল জাগতিক গন্ধ যা উৎপন্ন হয় বৃষ্টি শুকনো মাটিতে পতিত হওয়ার মাধ্যমে । পেট্রিকোর শব্দটি প্রাচীন গ্রীক পেত্রা থেকে গঠিত । গ্রীক পুরাণ এর তথ্য অনুযায়ী, "পেট্রা" () অর্থ "পাথর" এবং  "আইকর"(īchōr) (), অর্থ "তরল" যা ঈশ্বরের শিরায়  প্রবাহিত হয় ।

উৎপত্তি

কলাকৌশল

তথ্যসূত্র 

বৃষ্টি
বৃষ্টিপাত
গন্ধানুভূতি
মৃত্তিকা
দুর্গন্ধযুক্ত রাসায়নিক
শোফার

শোফার হলেন একজন ব্যক্তি যিনি যাত্রীবাহী মোটরযান চালক, বিশেষ করে বিলাসবহুল বাহন যেমন, বড় সেডান অথবা লিমোজিন চালনা করে থাকেন। একজন নারী যিনি এ ধরনের যানবাহন চালনা করেন তাকে শোফিউস বলা হয়।

তথ্যসূত্র 

শোফার
ব্যক্তিগত যত্ন ও পরিষেবা পেশা
স্বাস্থ্য ও পরিবার কল্যাণ মন্ত্রক (ভারত)

স্বাস্থ্য ও পরিবার কল্যাণ মন্ত্রক ভারত সরকারের একটি মন্ত্রক। এই মন্ত্রক প্রধানত স্বাস্থ্য পরিষেবা রক্ষণাবেক্ষণ ও উন্নয়নের দায়িত্ব পালন করে।

মন্ত্রকীয় দল 
এই মন্ত্রকের মন্ত্রকীয় দলের নেতৃত্ব দেন স্বাস্থ্য ও পরিবার কল্যাণ মন্ত্রকের ক্যাবিনেট মন্ত্রী। একজন রাষ্ট্রমন্ত্রী তাঁকে সহায়তা করতে পারেন। তবে রাষ্ট্রমন্ত্রীর নিয়োগ বাধ্যতামূলক নয়। মন্ত্রীর কার্যালয় ও মন্ত্রক পরিচালনার জন্য উচ্চপদস্থ সরকারি আধিকারিকবৃন্দ (সিভিল সার্ভেন্ট) নিযুক্ত থাকেন।

সংস্থা

স্বাস্থ্য বিভাগ 
স্বাস্থ্য বিভাগ স্বাস্থ্যসেবা নিয়ে কাজ করে , যার মধ্যে সচেতনতামূলক প্রচারণা, টিকা প্রচার, প্রতিরোধমূলক ওষুধ এবং জনস্বাস্থ্য রয়েছে । এই বিভাগের প্রশাসনিক নিয়ন্ত্রণাধীন সংস্থাগুলি হল:

 ন্যাশনাল এইডস কন্ট্রোল অর্গানাইজেশন (NACO) 
 14 জাতীয় স্বাস্থ্য কর্মসূচি
 জাতীয় মেডিক্যাল কমিশন
 অল ইন্ডিয়া ইনস্টিটিউট অফ হাইজিন অ্যান্ড পাবলিক হেলথ , কলকাতা
 সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন

পরিবার কল্যাণ বিভাগ 
 ইন্ডিয়ান কাউন্সিল অফ মেডিকেল রিসার্চ
 কেন্দ্রীয় ড্রাগ গবেষণা ইনস্টিটিউট
 আন্তর্জাতিক জনসংখ্যা বিজ্ঞান ইনস্টিটিউট

মন্ত্রীগণ 
উল্লেখযোগ্য মন্ত্রীরা হলেন অমৃত কৌর, সুশীলা নায়ার, বি শঙ্করানন্দ, অম্বুমণি রামদোস, গুলাম নবী আজাদ এবং জগৎ প্রকাশ নাড্ডা

পাদটীকা 

ভারত সরকারের মন্ত্রক
স্বাস্থ্য ও পরিবার কল্যাণ মন্ত্রক
অমর প্রেম (১৯৮৯-এর চলচ্চিত্র)

অমর প্রেম ১৯৮৯ সালের একটি বাংলা চলচ্চিত্র, যা সুজিত গুহ পরিচালিত এবং সন্দীপ ফিল্মস প্রাইভেট লিমিটেডের প্রযোজিত। ছবিতে মুখ্য চরিত্রে অভিনয় করেছেন প্রসেনজিৎ চট্টোপাধ্যায় এবং জুহি চাওলা। চলচ্চিত্রটির সংগীত পরিচালনা করেন বাপ্পি লাহিড়ী। ছবিটি বক্স অফিসে ব্লকবাস্টার হিসাবে ঘোষিত হয়।

অভিনয়ে 
 প্রসেনজিৎ চট্টোপাধ্যায়
 জুহি চাওলা
 হারাধন বন্দ্যোপাধ্যায়
 সৌমিত্র বন্দ্যোপাধ্যায়
 শকুন্তলা বড়ুয়া
 পল্লবী চট্টোপাধ্যায়

তথ্যসূত্র 

১৯৮৯-এর চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
বাপ্পী লাহিড়ীর সুরারোপিত চলচ্চিত্র
আশা ও ভালবাসা

আশা ও ভালবাসা ১৯৮৯ সালের একটি বাংলা চলচ্চিত্র, যা সুজিত গুহ পরিচালিত এবং মামণি ফিল্মসের ব্যানারে মামণি ফিল্মস দ্বারা প্রযোজিত। ছবিতে প্রধান চরিত্রে অভিনয় করেছেন প্রসেনজিৎ চট্টোপাধ্যায় এবং দীপিকা চিখালিয়া। চলচ্চিত্রটির সংগীত পরিচালনা করেছেন বাপ্পি লাহিড়ী। ছবিটি বক্স অফিসে একটি ব্লকবাস্টার ছিল এবং এটি বাংলা চলচ্চিত্র জগতে প্রসেনজিৎ চট্টোপাধ্যায়ের অবস্থানকে দৃঢ় করে।

অভিনয়ে 
 প্রসেনজিৎ চট্টোপাধ্যায়
 দীপিকা চিখালিয়া
 উৎপল দত্ত
 শুভেন্দু চট্টোপাধ্যায়
 অনুপ কুমার
 শকুন্তলা বড়ুয়া
 পুনম দাশগুপ্ত
 শ্রীরাধা
 রুমা গুহঠাকুরতা

তথ্যসূত্র

বহিঃসংযোগ 
 

১৯৮৯-এর চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
বাপ্পী লাহিড়ীর সুরারোপিত চলচ্চিত্র
ইংরেজ ক্রিকেট ও ফুটবল খেলোয়াড়দের তালিকা

অত্র তালিকাভিত্তিক নিবন্ধটি ইংল্যান্ডভিত্তিক প্রথম-শ্রেণীর ক্রিকেট ও শীর্ষ পর্যায়ের ফুটবলের ন্যায় উভয় খেলায় অংশগ্রহণকারী খেলোয়াড়দেরকে ঘিরে তৈরি করা হয়েছে। তালিকায় উভয় ক্রীড়ায় ইংল্যান্ডের পক্ষে জাতীয় পর্যায়ে অংশগ্রহণকারী তেরোজন ক্রীড়াব্যক্তিত্ব স্থান পেয়েছেন।

যে সকল ফুটবলার পেশাদারী পর্যায়ে ফুটবল লীগে অংশগ্রহণ করেননি কিন্তু, ইংল্যান্ডের পক্ষে খেলেছেন তারাও এ তালিকায় অন্তর্ভুক্ত হয়েছেন।

দ্বৈত আন্তর্জাতিকে অংশগ্রহণকারী

ইংল্যান্ড ক্রিকেট দল ও পেশাদার ফুটবল

প্রথম-শ্রেণীর ক্রিকেট ও ইংল্যান্ড ফুটবল দল

প্রথম-শ্রেণীর ক্রিকেট ও পেশাদারী ফুটবল

তথ্যসূত্র

বহিঃসংযোগ 
 Multi-talented Footballers - Guardian article
 All Round Sporting Heroes - Chesterfield FC website

ইংরেজ ক্রিকেটারদের তালিকা
ইংরেজ ক্রীড়াবিদের তালিকা
জাতীয়তা অনুযায়ী ফুটবল খেলোয়াড়দের তালিকা
টিলিঙা মন্দির

টিলিঙা মন্দির তিনসুকিয়া জেলার বরডুবি নামের স্থানে অবস্থিত। দুলীয়াজান থেকে এই মন্দিরে ১০ কিলোমিটার এবং তিনসুকিয়া শহর থেকে ২৫ কিলোমিটার দূরত্ব। এই মন্দিরটি শিবপূজার পীঠস্থানের মতো হয়ে উঠেছে। হাজার হাজার কাঁসা পিতল, তামা এবং ব্রোঞ্জের টিলিঙা বা ঘণ্টা ঝুলিয়ে রাখা একটি গাছকে কেন্দ্র করে এই মন্দিরটি তৈরি করে ফেলা হয়েছে। অবশ্য মন্দির পরিসরেও অনেক ঘণ্টার স্তুপ দেখা যায়।

বিশ্বাস
টিলিঙা মন্দিরের সাথে এক বিশ্বাস জড়িত হয়ে আছে। শিবভক্তরা বিশ্বাস করেন যে, এই মন্দিরে একটি টিলিঙা বা ঘণ্টা দান করে ভগবান শিবের উপর আস্থা রেখে যে কামনা করে তার নিশ্চিত ফলপ্রাপ্তি ঘটে। এই মন্দিরের বড় গাছটিতে ভক্তরা টিলিঙা পরম উৎসাহে বাঁধলে ভক্তের মনোবাঞ্ছা পূর্ণ হয় বলে লোক-বিশ্বাস আছে; সেজন্য এই মন্দিরের নাম টিলিঙা মন্দির নামে পরিচিত। বড়গাছটির ডালে ভক্তরা টিলিঙা বাঁধে এবং গাছটির গুড়িতে রাঙাসূতা একই উৎসাহে বাঁধে। প্রবাদ আছে যে, যে  মনোবাঞ্ছা নিয়ে ভক্তই টিলিঙা বেঁধে রেখে আসেন সেই মনোবাঞ্ছা সিদ্ধি হওয়ারপর পুনরায় সেই মন্দিরে গিয়ে সূতা এবং টিলিঙা সোলোকাই রেখে আসব হয়। গাছটি সূতায় এবং ডালগুলি টিলিঙে ভর্তি হয়ে উঠেছে।

ইতিহাস
টিলিঙা মন্দিরের ইতিহাস খুব বেশি পুরানো নয়। অর্থাৎ মন্দিরটিকে প্রাচীন কালের বলা যায় না। ১৯৬৫ সালে মন্দিরটি প্রতিষ্ঠা করা হয়েছিল। যে বটগাছকে কেন্দ্র করে টিলিঙা মন্দির আছে, সেই গাছের নিচে উল্লেখ সালের কোনো একটি সময়ে একজন চা শ্রমিক মাটি থেকে বেরিয়ে থাকা শিবলিঙ্গ একটি প্রত্যক্ষ করেন। বনুয়াজন শিবলিঙ্গটি দেখতে পাওয়ার সাথে সাথে এই বিষয়ে চা বাগিচা কর্তৃপক্ষকে অবগত করেন। বাগিচা কর্তৃপক্ষ উক্ত স্থানে একটি মন্দির তৈরি করার জন্য সিদ্ধান্ত নেয় এবং হাতে-কলমে কাজ নেয়। এমনভাবে টিলিঙা মন্দির নির্মাণ করা হয়েছিল।

দিন বাড়ার সাথে সাথে মন্দিরটিতে শিবভক্তের আগমন ঘটতে শুরু করে। সাধারণত এই মন্দিরে আসা ভক্তরা প্রার্থনা করেন মনোবাঞ্ছা পূরণের জন্য। মনোবাঞ্ছা পূর্ণ হলে পুনরায় এসে ভগবান শিবের নামে টিলিঙা দান করেন। অবশ্য কিছু কিছু ভক্ত একবারই টিলিঙা দান দিয়ে যায়। ভক্তদের দান করা টিলিঙার সংখ্যা এমন বেশি যে, সেইসমূহ স্তূপীকৃত করে রাখা হয়েছে। ৫০ গ্রাম ওজন থেকে ৫০ কিলোগ্রাম ওজনের টিলিঙা পর্যন্ত ভক্তরা দান করে আসছে। কিছুলোক পার চরিয়ে দিয়ে মনোবাঞ্ছা পূরণের জন্য ভগবান শিবের কাছে প্রার্থনা জানান।

যাতায়াতের সচলতার জন্য এবং শিবের প্রতি থাকা বিশ্বাসের জন্য দৈনিক যথেষ্টসংখ্যক ভক্ত এসে টিলিঙা মন্দির দর্শন করে যায়। এই মন্দিরে বিবাহ সম্পন্ন করার ব্যবস্থাও আছে। নাচগানেও টিলিঙা মন্দিরের বিষয়ে উল্লেখ পাওয়া যায়।

তথ্যসূত্র

বহিঃসংযোগ
 

আসামের ধর্মীয় স্থান
হিন্দু মন্দির
তিনসুকিয়া জেলা
এক আকাশের নিচে

এক আকাশের নিচে একটি ধারাবাহিক নাটক যা শুরুতে সম্প্রচার করা হয়েছিলো আলফা বাংলাতে। ২০০৫ সালের জানুয়ারি মাসে এটির প্রচার শেষ হয়ে যায়।

জনপ্রিয় এই নাটক আলফা বাংলায় সম্প্রচার হবার পরে জি বাংলায় মার্চ ২০২০ সালে পূনরায় প্রচার শুরু হয়।

কাহিনি 
‘এক আকাশের নিচে’ এক মধ্যবিত্ত বাঙালি পরিবারের প্রতিদিনের সুখদুঃখ আনন্দবেদনা ঘাতপ্রতিঘাতের গল্প।

শিরোনাম সঙ্গীত 
“কিছু মেঘ, কিছু রোদ্দুর, পালাবে কোথায় বলো কতদূর, ফিরে আসতেই হবে তোমায়, ফেলে আসা সেই পুরনো সময়… এক আকাশের নিচে।”

‘এক আকাশের নিচে’র শিরোনাম সঙ্গীত গেয়েছিলেন ভূপিন্দর সিং আর হোমিকা আচার্য্য। সুরকার চন্দন, যিনি সিরিয়ালেও একজন সুরকারের ভূমিকায় অভিনয়ও করেছিলেন। যার সুরে চৈতি গান গাইতেন।

অভিনয়

তথ্যসূত্র 

জি বাংলার মৌলিক অনুষ্ঠান
ভারতীয় টেলিভিশন নাটক
ভারতে বাংলা ভাষার টেলিভিশন অনুষ্ঠান
হিমালয়ী কাঠঠোকরা

হিমালয়ী কাঠঠোকরা  (বৈজ্ঞানিক নাম: Dinopium shorii) (ইংরেজি নাম Himalayan flameback) Picidae (পিসিডি) গোত্র বা পরিবারের অন্তর্গত Dinopium গণের অন্তর্ভুক্ত এক প্রজাতির পাখি ।

বিবরণ
হিমালয়ী কাঠঠোকরার চেহারা দেখতে বড় কাঠঠোকরার  মতো। কিন্তু কাছাকাছি দেখলে পার্থক্য লক্ষ্য করা যায়।পাখিটি দেখে যে প্রাথমিক পার্থক্য বুঝা যায় তাহল এটির ছোট আকারে। পাখিটি সনাক্ত করা যায়: ঘাড়ের পেছনের রং কালো। তাদের গলায় রং বাদামী। এই বাদামী রং বুকের  নিচে যেতে পারে এবং কালো বিন্দু বিন্দু দাগ থাকে।

বিস্তৃতি
হিমালয়ী কাঠঠোকরা ভুটান, ভারত, নেপাল, মায়ানমার পর্যন্ত বিস্তৃত। এসব দেশে পাখিটি বছরব্যাপী বাসিন্দা।  এই প্রজাতির পাখিটি বাংলাদেশের ঢাকা , সিলেট অঞ্চলের দেখা যায়।

বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।ঢাকা বিভাগে এদের দেখা যায় না বলে কোথাও কোথাও উল্লেখ করা হয়েছে। পরিবর্তে চট্টগ্রাম বিভাগে এদের দেখা যায় বলে উল্লেখ করা হয়েছে।

তথ্যসূত্র

বহিঃসংযোগ
Vocolizations - xeno-canto
Himalayan flamback video and photos at the Internet Bird Collection

বাংলাদেশের পাখি
ভুটানের পাখি
ভারতের পাখি
মিয়ানমারের পাখি
নেপালের পাখি
১৮৩২-এ বর্ণিত পাখি
ডাইনোপিয়াম
নিকোলাস আইলওয়ার্ড ভিগর্স কর্তৃক নামকরণকৃত ট্যাক্সা
ফুটবল ক্লাব রেড বুল জালৎসবুর্গ

ফুটবল ক্লাব রেড বুল জালৎসবুর্গ হচ্ছে একটি অস্ট্রীয় ফুটবল ক্লাব, যেটি সদর দফতর ভালস-সিৎসনহাইমে অবস্থিত। এই ক্লাবের নিজস্ব মাঠ হচ্ছে রেড বুল এরিনা। স্পনসরশিপ বিধিনিষেধের কারণে, এই ক্লাবটি এফসি জালৎসবুর্গ নামে পরিচিত এবং উয়েফা প্রতিযোগিতায় খেলতে পরিবর্তিত লোগো ব্যবহার করে থাকে।

এই ক্লাবটি এসভি অস্ট্রিয়া জালৎসবুর্গ নামে পরিচিত ছিল এবং এর বেশ কয়েকটি স্পন্সর করা নাম ছিল। ২০০৫ সালে রেড বুল জিএমবিএইচ এই ক্লাবের স্বত্বাধিকার ক্রয় করার পর এই ক্লাবটির নাম এবং পোশাকের এর রঙ ঐতিহ্যবাহী বেগুনী এবং সাদা থেকে সাদা এবং লালে পরিবর্তন করেছে। এই পরিবর্তনের ফলে দলের কিছু অনুরাগী নতুন ক্লাব, এসভি অস্ট্রিয়া জালৎসবুর্গ গঠন করেছিল।

১৯৩৩ সালে প্রতিষ্ঠিত এই ক্লাবটি এবং ২০০৫ সালে রেড বুল জালৎসবুর্গ হিসাবে প্রত্যাবর্তিত হয়েছে। এই ক্লাবটি ১৯৯৪ সালে প্রথম অস্ট্রীয় বুন্দেসলিগা শিরোপা জয়লাভ করেছিল, অতঃপর ক্লাবটি চার বছরে তিনটি শিরোপা জয়লাভ করতে সক্ষম হয়েছিল এবং এই সময়ে ক্লাবটি ১৯৯৪ উয়েফা কাপের ফাইনালে খেলেছিল। এই ক্লাবটি ১৩টি লীগ শিরোপা এবং ৬টি অস্ট্রীয় কাপ জয়লাভ করেছে।

অর্জন
অস্ট্রীয় বুন্দেসলিগা
চ্যাম্পিয়ন (১৩): ১৯৯৩–৯৪*, ১৯৯৪–৯৫*, ১৯৯৬–৯৭*, ২০০৬–০৭, ২০০৮–০৯, ২০০৯–১০, ২০১১–১২, ২০১৩–১৪, ২০১৪–১৫, ২০১৫–১৬, ২০১৬–১৭, ২০১৭–১৮, ২০১৮–১৯
রানার-আপ (৪): ২০০৫–০৬, ২০০৭–০৮, ২০১০–১১, ২০১২–১৩

অস্ট্রীয় কাপ
চ্যাম্পিয়ন (৬): ২০১১–১২, ২০১৩–১৪, ২০১৪–১৫, ২০১৫–১৬, ২০১৬–১৭, ২০১৮–১৯
রানার-আপ (৫): ১৯৭৩–৭৪*, ১৯৭৯–৮০*, ১৯৮০–৮১*, ১৯৯৯–২০০০*, ২০১৭–১৮

অস্ট্রীয় সুপারকাপ
চ্যাম্পিয়ন (৩): ১৯৯৪*, ১৯৯৫*, ১৯৯৭*

অস্ট্রীয় প্রথম লীগ
চ্যাম্পিয়ন (২): ১৯৭৭–৭৮*, ১৯৮৬–৮৭*

উয়েফা কাপ
রানার-আপ (১): ১৯৯৩–৯৪*

* এসভি অস্ট্রিয়া জালৎসবুর্গ হিসেবে

উয়েফা যুব লিগ
 চ্যাম্পিয়ন (১): ২০১৬–১৭

আরও দেখুন
 নিউ ইয়র্ক রেড বুল
 রেড বুল ব্রাগান্তিনো
 রেড বুল ঘানা
 আরবি লাইপৎসিশ
 ইসি রেড বুল জালৎসবুর্গ

তথ্যসূত্র

বহিঃসংযোগ

  

ফুটবল ক্লাব রেড বুল জালৎসবুর্গ
১৯৩৩-এ অস্ট্রিয়ায় প্রতিষ্ঠিত
১৯৩৩-এ প্রতিষ্ঠিত ফুটবল ক্লাব
Red Bull Salzburg
রেড বুলের ক্রীড়া দল
অস্ট্রিয়ার ফুটবল ক্লাব
মুসলিমফেস্ট

মুসলিমফেস্ট হচ্ছে একটি দুই দিনের বার্ষিক উৎসব, যেটি ডাওয়ানেট, টরন্টোমুসলিমস ডটকম এবং সাউন্ড ভিশন কানাডা আয়োজন করে থাকে। এই অনুষ্ঠানটিতে মুসলিম শিল্পী, সুরকার এবং কৌতুক অভিনেতারা উপস্থিত হন এবং এটি প্রতি বছরের গ্রীষ্মে অন্টারিওর মিসিসাউগার অনুষ্ঠিত হয়। এই অনুষ্ঠানটির ২০১২ সালের আয়োজনটি মিসিসাউগার সেলিব্রেশন স্কয়ারে ১লা এবং ২রা সেপ্টেম্বর আয়োজন করা হয়েছিল।

এই অনুষ্ঠানটির সাধারণ ক্রিয়াকলাপের মধ্যে রয়েছে: বেশ কয়েকটি শিক্ষামূলক কর্মশালা, বিভিন্ন অনুষ্ঠান, পুতুল অনুষ্ঠান, মহিলাদের জন্য পরিচালিত অনুষ্ঠান এবং একটি আন্তর্জাতিক বাজার। দিনের সময় অনুষ্ঠিত প্রোগ্রামগুলোতে সাধারণত একটি আন্তর্জাতিক আর্ট প্রদর্শনী, চলচ্চিত্র প্রতিযোগিতা এবং ফ্যাশন অনুষ্ঠান থাকে। ফাইনাল দিনের শেষে সমাপনি পারফর্মেন্সে সাধারণত কথ্য শব্দ শিল্পী, মুসলিম সংগীতশিল্পী এবং নাশিদ শিল্পী এবং একটি কৌতুক অনুষ্ঠান অন্তর্ভুক্ত থাকে। মুসলিমফেস্টের আয়োজকরা দাবি করেছেন যে এই অনুষ্ঠানটি তিন দিনের ব্যবস্থায় ৬৫,০০০-এরও বেশি দর্শকদের আকর্ষণ করে থাকে।

ইতিহাস
২০০৪ সালে প্রবর্তিত এই অনুষ্ঠানটি ডাওয়ানেট, ইয়াং মুসলিম কানাডা এবং সাউন্ড ভিশনের একটি যৌথ উদ্যোগ। কানাডার প্রথম মুসলিম-ভিত্তিক এই উৎসবটি তৈরির জন্য এই তিনটি সংস্থার উদ্যোক্তা, নেতা, কর্মী এবং স্বেচ্ছাসেবীরা একত্রে কাজ করে থাকেন।

শিল্পীবৃন্দ

জুনায়েদ জামশেদ
দাউদ ওয়ার্নসবি
সেলিম হামেদ
ইদ্রিস ফিলিপস
জেইন ভিখা
খলিল মুহাম্মদ
দ্য ফ্লেচার ভালভ ড্রামার্স
ইরফান মক্কি
প্রিচার মস
আমির সুলায়মান
নেটিভ দ্বীন
সেভেন৮সিক্স
বাবা আলী
অমন আলী
দ্য সাউন্ড অফ রিজন
সফিয়া বাইগ
আজহার উসমান
রসূল শামজী
ইব্রাহিম শালাবি
মাহের জৈন
মোহাম্মদ আমের
আজিম মুহাম্মদ
মেজবা মাহতাব
ব্রাদার ড্যাশ
হারিস জে
আদম সালেহ

আরও দেখুন
বিশ্ব শান্তি এবং ঐক্য

বহিঃসংযোগ
মুসলিমফেস্ট প্রাতিষ্ঠানিক ওয়েবসাইট
মুসলিমফেস্ট প্রোফাইল, ফেস্টিভাল অ্যান্ড ইভেন্ট অন্টারিও
মুসলিমফেস্ট ২০০৫-এর সারাংশ
মুসলিমফেস্ট
মুসলিমফেস্ট ২০০৫ কনসার্টের সারাংশ
মুসলিমফেস্ট ২০০৫-এর চিত্র
মুসলিমফেস্ট ২০০৭-এর চিত্র
মুসলিমফেস্টের শিল্পী মেজবা মাহতাব 

অন্টারিওতে উৎসব
কানাডায় ইসলাম
হাউজে কাওসার

হাউজে আল কাওসার () বলতে জান্নাতে বিদ্যমান একটি নদী বা ঝর্নাধারাকে বোঝানো হয়। ফার্সী ভাষায় এটিকে 'আবে হায়াত' শব্দ দ্বারা বোঝানো হয়, যদিও এ শব্দটির অন্য অর্থও রয়েছে। ইসলামী বিশ্বাস মতে কেয়ামতের দিন সবাইকে যখন পুনরুত্থিত করা হবে তখন জেগে ওঠার পর সবাই অনেক বেশি পিপাসা নিয়ে এবং বিশৃঙ্খল পরিবেশে তৃষ্ণা নিবারণ করার চেষ্টা করবে। তারপর, আল্লাহ তা’য়ালা মুহাম্মাদ কে দায়িত্ব দেবেন বাছাই করার জন্য যে, বিশ্বাসীদের মধ্যে তৃষ্ণা নিবারণে কে কে অগ্রাধিকার পাবেন। এর পর তাদেরকে তেষ্টা মেট‍াবার জন্য হাউজে কাওসার থেকে শীতল আর সুস্বাদু পানি পান করানো হবে। কুরআন শরীফের সূরা আল-কাওসারে এই দিনের পরিস্থিতির ব্যাপারে বলা হয়েছে, তবে বেশিরভাগ আয়াতের ব্যাখা সূরাটি বিশেষত মুহাম্মাদকে দেওয়া আল্লাহ তা’য়ালার বিশেষ নেয়ামত বা প্রাচুর্য সম্পর্কে নির্দেশ করে। অন্যান্য নবী ও রাসূলগণের তুলনায় মুহাম্মাদের বিশেষ মর্যাদা এখানে তুলে ধরা হয়েছে।

হাউজে কাওসার বর্ণনার গূঢ় অর্থ হ'ল মুসলমানদেরকে শেষ বিচারের দিনের ভয়াবহতা সর্ম্পকে সচেতন করা এবং সেই অনুসারে তাদের পরকালের ভালোর জন্য এখন থেকেই পরিকল্পনা করতে অনুপ্রাণিত করা। এটি মুহাম্মাদের প্রতি তাদের ভালবাসার প্রকাশ এবং কেয়ামতের দিনের না দেখা বিষয়ের প্রতি বিশ্বাস স্থাপনে উদ্বুদ্ধ করে।

আরও পড়ুন 

শেষ বিচারের ইসলামী দৃষ্টিভঙ্গি (আখিরাত ও কেয়ামত)

তথ্যসূত্র

পুকুর
ইসলামি পরিভাষা
জান্নাত
ইসলামে বিচার